2Ο ΓΕΝΙΚΟ ΛΥΚΕΙΟ ΑΧΑΡΝΩΝ

ΕΡΕΥΝΗΤΙΚΗ ΕΡΓΑΣΙΑ

**« Η μετανάστευση των Ελλήνων στο πέρασμα του χρόνου»**

Τάξη Α΄

Αλεξανδρόπουλος Ιωάννης, Αντωνιάδη Μαρία, Αυγέρης Παναγιώτης, Βασιλειάδου Αναστασία, Γερόνικος Λάμπρος, Ελευθεριάδη Αναστασία, Κακουλίδης Παναγιώτης, Καλιφατίδη Μαρία, Καραγιαννίδη Σοφία, Κορνιλάκη Εμμανουέλα, Κωνσταντόπουλος Χρίστος, Μακρίδης Χάρης, Ναβροζίδης Γεώργιος, Παππούς Παναγιώτης, Ροπόδης Κωνσταντίνος, Σαλονίκα Αικατερίνη, Σπυρίδου Μαρία, Στεφανίδη Αλεξάνδρα, Χασανκόλλι Κωνσταντίνος

Επίβλεψη: Χερουβείμ Ανδρομάχη- Μαρία, ΠΕ10

Αχαρνές 2012

ΕΙΣΑΓΩΓΗ

Στα πλαίσια του μαθήματος της Ερευνητικής Εργασίας επιλέξαμε να μελετήσουμε το φαινόμενο της ελληνικής μετανάστευσης, φαινόμενο διαχρονικό και επίκαιρο για την ελληνική κοινωνία. Στόχος μας ήταν μέσα από τη μελέτη μας να κατανοήσουμε καλύτερα το μετανάστη, τα αίτια που τον οδηγούν στην απόφαση να φύγει από την πατρίδα του, τις συνέπειες για τον ίδιο, την πατρίδα του αλλά και για τη χώρα υποδοχής και κυρίως -καθώς η κοινωνία μας είναι πια πολυπολιτισμική- να συνειδητοποιήσουμε ότι δεν είναι μόνο «ξένος» αλλά μπορεί να είναι «εμείς», όπως φαίνεται από την ιστορία του ελληνισμού.

Επικεντρωθήκαμε στη μελέτη των αιτιών και των συνεπειών της μετανάστευσης, στην κοινωνική ένταξή του και μελετήσαμε ιδιαίτερα τον ελληνικό αποικισμό στην αρχαιότητα, τους Έλληνες του Πόντου, τους Έλληνες μετανάστες της Γερμανίας και τη στάση των Ελλήνων σήμερα.

Συγκεντρώσαμε στοιχεία από πρωτογενείς πηγές και πιο συγκεκριμένα από ερωτηματολόγιο και συνεντεύξεις Ελλήνων μεταναστών, καθώς και από δευτερογενείς, βιβλία και ιστοσελίδες.